cyanic-selkie/wikianc huggingface dataset:
অ্যাসপারগারের সংলক্ষণ
অন্যান্য লক্ষণসমূহঃ
পুনঃপৌনিক (repeatitive) এবং একঘেয়ে রকমের (stereotypy) নড়াচড়া; যেরকম চেয়ার এ একইভাবে বসে থেকে একইদিকে ধরাবাঁধা ছন্দে দেহকান্ড বা পা দোলানো, অন্যান্য অনেক প্রকার অটিজম এর মত ই অ্যাসপারজার এর ক্ষেত্রেও লক্ষ্য করা যায়। (এইপ্রকার গতিবিধি, অন্য আর একপ্রকার দ্রুত ও তাৎক্ষণিক অঙ্গভঙ্গি (Tick মুদ্রাদোষ) এর  চেয়ে সম্পূর্ণ আলাদা।)। আবার নড়াচড়ার অত্যন্ত অভাব থাকতে পারে যেটাকে অনেকসময় সমাজের চোখে জড়ভরত বলে কটূক্তি করা হয়।  এছাড়া একঘেয়ে বা বৈচিত্র্যহীন (monotonous) জীবনযাপন করতে পছন্দ করা, ধরাবাঁধা অপরিবর্তনীয় রুটিন এ দিনাতিপাত করা, রোজই একই ধরনের (ritualistic) কাজকর্ম করা (যেরকম প্রতিদিন বিদ্যালয় থেকে ফিরে বিদ্যালয় জুতো-জামা পরেই ঠিক তিনঘণ্টা বিছানায় উপুড় হয়ে শুয়ে থাকা, কিংবা রাতে শুতে যাবার আগে ঠিক আধ ঘণ্টা আলপনা তৈরি করা, কিংবা শোবার সময় প্রতিদিন মাথার উপর বালিশ চাপা দেওয়া ইত্যাদি)। এইসব রুটিন কাজকর্মে বদল ঘটানোর কোনও চেষ্টা করলে অ্যাসপারজার ব্যক্তি অত্যন্ত অসুবিধার মধ্যে পড়তে পারে বা অস্বস্তি বোধ করতে পারে বা বিরক্ত ও ক্রুদ্ধ বোধ করতে পারে।
অ্যাসপারজার ব্যক্তিরা সাধারণতঃ বহিঃস্থ উদ্দীপক এর প্রতি অত্যন্ত সংবেদনশীল হন যেরকম এরা সাধারণতঃ জোরালো শব্দ সহ্য করতে পারেন না এবং একটুতেই চমকে যান। (আবার বিপরীতে, কোনও কোনও অ্যাসপারজার ব্যক্তির ক্ষেত্রে প্রবল শব্দের প্রতি অসংবেদনশিলতা ও লক্ষ্য করা যায়।) শব্দ-সংবেদী অ্যাসপারজারদের ক্ষেত্রে জোর শব্দ যেমন রেলগাড়ির আওয়াজ ও হর্ন, পুলিশ, দমকল ও অ্যামবুল্যানসের হুটার, যানবাহনের শব্দ, সহপাঠীদের হইচই, জনতার কোলাহল, ঘড়ির ঘণ্টাধ্বনি, পারিবারিক ঝগড়া ও চেঁচামেচি ইত্যাদির খুব খারাপ প্রভাব দেখা যায়। পটকা ও বোমার আওয়াজে এরা অসুস্থ ও উন্মত্তের মত প্রতিক্রিয়াশীল হয়ে পড়তে পারেন, যাকে জনসমাজ সহজেই কেবল ভয় বা আতঙ্ক বলে ভুল করে থাকে। অধিক সংবেদনশীল দের ক্ষেত্রে অতি সামান্য আওয়াজ এর ফলেও উৎকট প্রতিক্রিয়া দেখা যেতে পারে। কোনও কোনও ক্ষেত্রে প্রবল স্পর্শ-সংবেদনশীলতা দেখা যায়, এবং শরীরের বিশেষ বিশেষ স্থানে (যেমন মাথা, কাঁধে বা ঘাড় ইত্যাদিতে) কেউ হাত রাখলে এরা হতচকিত বা রেগে যেতে পারেন বা ব্যাথা অনুভব করতে পারেন। Sensory overload হলে, যেমন একসাথে অনেকগুলি সংবেদন চলে এলে এরা সবগুলো পৃথক (ফিল্টার) করতে ব্যর্থ হন ফলে হতবুদ্ধি (confused)ও  হতাশ (frustrated)  হয়ে পড়েন এবং প্রতিক্রিয়াশীল ও আক্রমণাত্মক হয়ে উঠতে পারেন। অনেক ক্ষেত্রে কটুগন্ধের প্রতিও প্রবল সংবেদনশীলতা দেখা যায়। অ্যাসপারজার ব্যক্তিদের মনোভাব চেপে রাখার ক্ষমতা বা নিজের প্রতিক্রিয়া কে দমন করবার (response inhibition বা self control) ক্ষমতা কম বা অনুপস্থিত হতে পারে; ফলে প্রবল Sensory overload চলে এলে হতবুদ্ধি হয়ে পড়ার ফলস্বরূপ এরা আক্রমণ করে বসতে পারেন বা ঊর্ধ্বতনঃ ব্যক্তির (authoritative personnel) উপরেও চেঁচামেচি বা মারধোর করে বসতে পারেন। sensory overload এর কারণে সামান্য শরীর-খারাপ কিংবা ছোটখাটো চোট-আঘাত এর প্রভাবেই খারাপভাবে কর্ম সম্পন্ন করতে পারেন।
বাস্তব জীবনে দৈনন্দিন কাজকর্ম করার অসুবিধা
অন্যান্য বিভাগ গুলি তে সংশ্লিষ্ট দক্ষতার অভাব কীভাবে আক্রান্ত ব্যক্তির বাস্তব জীবনকে কীভাবে প্রভাবিত করে তা সংশ্লিষ্ট বিভাগ বা অধ্যায় গুলিতে আলোচনা করা হয়েছে। কিন্তু ওগুলি ছাড়াও অন্যান্য কারণে অ্যাসপারগার ব্যক্তিকে নানাপ্রকার লাঞ্ছনা ও হয়রানির শিকার হতে হয়। একটি অন্যতম সমস্যা হলো এরূপ ব্যক্তিরা সাধারণত: নিজে অত্যধিক নীতিপরায়ন হলেও অন্য কুমতলব সম্পন্ন লোকজন অনেক সময় এদের প্রতি সহজেই আকৃষ্ট হয় এবং বোকা বানানোর চেষ্টা করে বা ঠকিয়ে দেয় বা ফায়দা তোলে বা কুপথে টেনে আনার প্রচেষ্টা চালায়। অ্যাসপারগার ব্যক্তি প্রায়শই উৎপীড়ণ বা পিছনে লাগা (bullying) ও  আবেগীয়-ব্ল্যাকমেইলিং এর শিকার হন। সচরাচর কর্মক্ষেত্রে উপযুক্ত কিন্তু কঠিন কাজের দায়িত্ব দেওয়া হয়না এবং অনেকসময় সহপাঠী বা সহকর্মীরা এদের কথা বিশ্বাস করতে চান না। কোনও কোনও ক্ষেত্রে সহকর্মীরা এদেরকে ঘৃণা করেন কিংবা ভয় পান, এবং কাজ সংক্রান্ত প্রয়োজনীয় ব্যাপারসমূহ জানান না। অনেক সময় শিক্ষকরা অ্যাসপারগার আচরণ সমন্বিত শিক্ষার্থীকে ভুল বোঝেন এবং এদেরকে অলস, ভীরু, ফাঁকিবাজ ও অনিয়মিত বলে মনে করেন, যদিও তা সঠিক নয়। কোন কোন ক্ষেত্রে শিক্ষকরা অ্যাসপারগার শিক্ষার্থীকে অন্যান্য স্বাভাবিক শিক্ষার্থীর থেকে পৃথক করে দেন এবং শেষ বেঞ্চে বসিয়ে দেন যেখানে এরা কোনও পড়া বুঝতে পারেনা এবং সহপাঠীদের দ্বারা আরও বেশি নির্যাতনের শিকার হয়। পরীক্ষকরা অনেক সময় চোখে চোখ রাখার মাধ্যমে সংযোগ এর অভাবকে আত্মবিশ্বাস এর অভাব, অমনোযোগিতা, অসহযোগিতা এবং মিথ্যাবাদী ইত্যাদি ভেবে থাকেন। অলিখিত যোগাযোগ পদ্ধতি যেমন শরীরী ভাষা, ঈসারা ও মুখের অভিব্যক্তি বুঝতে না পারার কারণে এদেরকে অনেক সময় নির্দয়, অভব্য এবং অশ্রদ্ধাশীল বলে ভেবে নেওয়া হয়। এছাড়া আদব-কায়দা ও শরীরী ভাষায় শিক্ষক কে বা ঊর্ধ্বতন কর্তাব্যক্তিকে শ্রদ্ধা ও ভক্তি প্রকাশ না করতে পারার ফলে অবচেতন জনমানসে এইরূপ শিক্ষার্থীর বিরুদ্ধে ক্ষোভ জমা হয়। অ্যাসপারগার শিক্ষার্থী সাধারণত ক্লাস চলাকালীন খুব সমস্যা ভোগ করেনা, কিন্তু বিরতিকালীন সময়ে এরা নানা সমস্যা ও বিপদের সম্মুখীন হয়। ক্লাসঘরে কোলাহল বা ওয়ার্কিং মেমরি সমস্যার  বা ইকোল্যালিয়া বা অন্য কোনও সমস্যার জন্য অ্যাসপারগার শিক্ষার্থী বারবার পাঠদানে ছেদ ঘটাতে পারে যা সামাজিক ভাবে দৃষ্টি আকর্ষণ এর চেষ্টা বলে ভুল ধারণা করা হয়। এছাড়া প্রাপ্তবয়স্ক অ্যাসপারগার বিবাহ সঙ্গী খোঁজার ব্যাপারে অনাগ্রহী হতে পারেন এবং জোর করে বিয়ে দেওয়ার ফল খুবই খারাপ হতে পারে। এছাড়া প্রাপ্তবয়স্ক অ্যাসপারগার ও তার  বিবাহ সঙ্গী পরস্পরকে সঠিক ভাবে না বুঝতে পারলে প্রবল গণ্ডগোল সৃষ্টি হয়ে থাকে বলে জানা যায়; এবং পরস্পরকে সময় দেওয়ার অভাব ও অতি প্রকট হতে পারে।
জৈবনিক ও স্নায়বিক-জৈবনিক ভিত্তি
থাম্ব|"ফাংশনাল" এম আর আই পদ্ধতিতে একটি প্রদত্ত টাস্ক করার সময় মস্তিষ্কের সক্রিয়তম (অধিক বিপাকক্রিয়ারত) অংশগুলিকে চিহ্নিত করা যায়। একটি মোটর টাস্ক এ স্বাভাবিক গ্রুপ এর অংশগ্রহণ কারী দের  সক্রিয়ন অংশের গড় কে  (নীল রঙ চিহ্নিত) একটি অটিজম গ্রুপ এর অংশগ্রহণ কারী দের  সক্রিয়ন অংশের গড় (হলুদ রঙ চিহ্নিত) এর সাথে তুলনা করা হয়েছে।
অ্যাসপারজার বৈশিষ্ট্যসমূহের জৈবনিক ও স্নায়বিক-জৈবনিক ভিত্তি সম্পর্কে এখনও যথেষ্ট জানা যাছছে না। তবে এটি প্রধানত জিনঘটিত বা বংশানুক্রমিক ফেনোটাইপ বলে মনে করা হয়, তবে এর অন্যান্য কারণ যেমন এপিজেনেটিক কারণ আছে বলে মনে করা হয়। পরিবেশগত কারণ, বিশেষতঃ গর্ভস্থ ভ্রূণ বড় হবার সময় ভ্রূণের ওপর পরিবেশগত, হরমোন-গত এবং ভুল ঔষধের বিরূপ প্রতিক্রিয়ার ফলে এরূপ অবস্থা তৈরি হতে পারে বলে মনে করা হয়।
এছাড়া শারীরস্থানবিদ্যা (অ্যানাটমি) এবং কলাস্থানিক গঠনবিদ্যা (হিস্টোলজি ও সাইটো-আরকিটেকচার) এর পরিপ্রেক্ষিতে গবেষকরা মনে করেন মস্তিষ্কের ভাঁজ ও গঠনে সামান্য পার্থক্যের কারণে, অথবা শ্বেতবস্তুর পরিমাণ কম থাকার জন্য মস্তিষ্কের পৃথক কাজ করার কেন্দ্রগুলির পারস্পরিক যোগাযোগ দুর্বল কিংবা ভিন্ন প্রকৃতির হওয়ার কারণে, কিংবা ধূসর-বস্তু র বিতরণ (distribution) এর বিন্যাস (patterning)   ভিন্ন প্রকৃতির হওয়ার কারণে, কিংবা মধ্যমস্তিষ্ক বা পশ্চাৎমস্তিষ্কের বা মস্তিষ্কের অন্য কোনও অংশ যেরকম প্রি-ফ্রন্টাল কর্টেক্স বা অরবীটো-ফ্রন্টাল কর্টেক্স ইত্যাদিতে কোনও মৃদু সমস্যা থাকার ফলে এরকমটা হতে পারে। যদিও এই জাতীয় প্রভেদ যেকোনো দু জন সাধারণ সামাজিক মানুষের মধ্যেও থাকতে পারে। তাই গঠনগত পার্থক্যই এই সমস্যার ভিত্তি কি না, তাই নিয়েও রয়েছে বিতর্ক। আর একটি তত্ত্ব অনুযায়ী, মিরর নিউরোন সিস্টেম অর্থাৎ আচরণ ও ক্রিয়াকলাপ  নকল করবার স্নায়ু-বর্তনী দুর্বল হওয়ার কারণে এইসকল সমস্যা সৃষ্টি হয়
শারীরবিদ্যার গবেষণায় দেখা যায় একই কাজের জন্য একজন সামাজিক ব্যক্তি এবং একজন অটিস্টিক বা অ্যাসপারজার ব্যক্তি, মস্তিষ্কের পৃথক অঞ্চল কে ব্যবহার করে থাকেন। যদিও এই জাতীয় প্রভেদ যেকোনো দু জন অটিস্টিক ব্যক্তির ক্ষেত্রে পৃথক হয় এবং এই জাতীয় প্রভেদ যেকোনো দু জন সাধারণ সামাজিক মানুষের মধ্যেও থাকতে পারে। এই পার্থক্যগুলি অনেকটা আঙ্গুলের ছাপের পার্থক্যের সাথে তুলনীয় ।
রোগনির্ণয়ে ত্রুটি (Misdiagnosis) এবং চিকিৎসায় ত্রুটি (Mistreatment)
অটিজম ও অ্যাসপারগার সচেতনতার অভাবের ফলে, এবং এই ধরনের লক্ষণসমূহের বিরলতা ও অস্পষ্টতার ফলে; আক্রান্ত ব্যক্তি, তার পরিজন, শিক্ষকমণ্ডলী, ডাক্তার, মনঃচিকিৎসক এবং মনোবিদ- প্রায় প্রত্যেকেই কোনও না কোনও ভুল সিদ্ধান্তে উপনীত হতে পারেন। মৃদু অটিজম ও অ্যাসপারগার সচেতনতা একটি অত্যন্তই নতুন এবং আধুনিক বিষয় যা এখনও অনেকাংশে গবেষণা স্তরে রয়েছে এবং বিশেষ করে কোনও কোনও স্থানে অটিজম ও অ্যাসপারগার সচেতনতার অভাব এতই প্রকট যে অনেক বিশেষজ্ঞঃ মনঃচিকিৎসক এবং মনোবিদই মৃদু অটিজম এর বিষয়টি সম্পর্কে যথেষ্ট ওয়াকিবহাল নন। এছাড়াও আক্রান্ত ব্যক্তির শৈশবের বিশদ তথ্য অনেক সময় পাওয়াই  যায় না কিংবা লভ্য হলেও গুরুত্বের সঙ্গে বিবেচিত হয় না, এবং আক্রান্ত ব্যক্তির পরবর্তী আচরণ অন্য পারিপার্শ্বিক ঘটনাবলি দ্বারা প্রভাবিত হয়ে যাওয়ার ফলে কোনো কোনো ক্ষেত্রে মূল লক্ষণসমূহ আপাতভাবে পরিবর্তিত দেখায়। অনেক ক্ষেত্রে আক্রান্ত ব্যক্তি নিজেই জানেন না তার সমস্যাটা কোথায়, যেমন হয়ত একজন NVLD ব্যক্তি কখনও জানতেনই না যে একটি কথোপকথন এর অধিকাংশটা জুড়ে থাকে মুখাবয়ব, অভিব্যক্তি ও অলিখিত ভাষা, যা তিনি বুঝতে পারেননি এতদিন; ফলস্বরূপ এই ব্যক্তি হয়ত মনঃচিকিৎসক এর কাছে গেলেন দুশ্চিন্তা, ক্লান্তি অথবা কোনও সাম্প্রতিক ভুল বোঝাবুঝির ঘটনা নিয়ে। এক্ষেত্রে একজন মনঃচিকিৎসক এর কাছে এটা কল্পনা করাই কষ্টকর হতে পারে, যে কতদিন ধরে কীভাবে এই পরিস্থিতি তৈরি হয়েছে। একইভাবে অ্যাসপারগার ব্যক্তির বিশেষ দক্ষতাগুলিও কখনও অনাবিষ্কৃত থাকতে পারে। এছাড়া সচরাচর একটি  দুরুহতম পরিস্থিতি দেখা দেয় যখন অনেক অভিভাবকও তার সন্তানকে বোঝার চেষ্টা করেননা এবং সঠিক চিকিৎসা গ্রহণ করাকে লজ্জাজনক বা অপমানজনক বলে ভ্রম করেন। এছাড়া অ্যাসপারগার এর সাথে সাধারণতওঃ অন্যান্য শারীরিক ও স্নায়বিক (Neurosis) অসুস্থতার সমাপতন (Co-morbidity) থাকে যেরকম অবসেসিভ কমপালসিভ ডিসঅর্ডার, নানাপ্রকার উদ্বেগ (উৎকণ্ঠা), আশঙ্কা, দুশ্চিন্তা, উত্তেজনা, মধ্যরাতের অনিদ্রা, বিষাদ, মনোদৈহিক অসুস্থতা, প্রবল মানসিক  আত্মদংশন ও আত্মহত্যা-প্রবণতা ইত্যাদি। অনেকক্ষেত্রে এই সমাপতিত উপসর্গ গুলি আসলে বাস্তব জীবনের দীর্ঘ লঢ়াই এর ফল। কিছু ক্ষেত্রে মূল লক্ষণসমষ্টিকে গুরুত্ব বা স্বীকৃতি না দিয়ে এই সমাপতিত উপসর্গগুলিকে প্রচুর ওষুধ দিয়ে চিকিৎসা করা হয় যাতে বিরূপ ফল পাওয়া যেতে পারে। আবার বিপরীতপ্রান্তে অমনোযোগ-অতিচঞ্চলতা ব্যাধি বা এডিএইচডি, কিংবা প্রতিভাবান (gifted/ talented) অথচ সামাজিক শিশুকে কিংবা কমবুদ্ধি সম্পন্ন ব্যক্তি কে অ্যাসপারগারের সংলক্ষণ বলে ভ্রম হতে পারে, এবং এইসমস্ত অবস্থার প্রভেদ অস্পষ্টও হতে পারে।
চিকিৎসা এবং সহায়তা
চিকিৎসার একটি দিক হল অতি অবশ্যই অ্যাসপারগারের সংলক্ষণে আক্রান্ত ব্যক্তি ও তার পরিবারকে প্রশিক্ষণ, অনুশীলন ও বিজ্ঞানসম্মত পরামর্শদান ও আলোচনা (কাউন্সেলিং) যেমন সংজ্ঞানাত্মক আচরণমূলক চিকিৎসার (কগনিটিভ বিহেভিওরাল থেরাপি) মাধ্যমে বাস্তব পরিস্থিতিতে লড়াই করতে সাহায্য করা। এ ছাড়া কোনও কোনও মনোচিকিৎসক মনে করেন কিছু মৃদু মাত্রার ওষুধ প্রয়োগ করে স্নায়ু-প্রেরকের ভারসাম্য ফিরিয়ে এনে উত্তেজনা প্রশমন, সাইকোটিক ও নিউরোটিক আচরণের নিয়ন্ত্রণ ও অবসেসিভ কমপালসিভ আচরণের নিয়ন্ত্রণ এর প্রয়োজনীয়তা আছে।
এ ধরনের বৈশিষ্ট্য সম্পন্ন কিছু বিশিষ্ট ব্যক্তিত্ব
পৃথিবীর ইতিহাসে নাম উল্লিখিত আছে এরকম অনেক বিশিষ্ট ব্যক্তিতব কে অ্যাসপারজার বৈশিষ্ট্য সম্পন্ন বলে চিহ্নিত করা গেছে, যাদের একটা বড়ো অংশই প্রাচীন সময়ের । বহু ক্ষেত্রেই এঁরা বিজ্ঞানী, দার্শনিক, গণিতজ্ঞ কিংবা যন্ত্রবিদ। কিন্তু অন্যান্য নানা পেশা যেরকম চিত্রকর, ভাস্কর, কারিগর, মিস্ত্রি, সাহিত্যিক, সঙ্গীতজ্ঞ এমনকি ক্রীড়াবিদ ও যুদ্ধবিমান পরিচালক ও হতে পারেন। বিজ্ঞানী নিউটন, আইনস্টাইন, লিয়নারদো দ্য ভিঞ্চি, চার্লস ডারউইন এবং সঙ্গীতজ্ঞ উলফগ্যাং আমিদিউস মোজার্ট কে অ্যাসপারজার বৈশিষ্ট্য সম্পন্ন  বলে চিহ্নিত করা হয়েছে। আবার এরকম মানুষরাই উপযুক্ত সহায়তা ও প্রশিক্ষণ না পেলে ব্যর্থতা ও বিস্মৃতির অতলে হারিয়ে যেতে পারেন অতি সহজেই। বিজ্ঞানী সীমন ব্যারন কোহেন এর ভাষায়, অ্যাসপারগার লক্ষণযুক্ত ব্যক্তির বিশদ পর্যবেক্ষণ করবার দক্ষতাগুলি দৈনন্দিন সামাজিক  জীবনে কোনও কাজে আসে না, কিন্তু যখন জগতটা হয় গণিত, যন্ত্রগণক-বিদ্যা, নথিবদ্ধকরণ, সঙ্গীত, ভাষাতত্ব,  যন্ত্রবিদ্যা কিংবা বিজ্ঞান এর; উপযুক্ত সহায়তা পেলে অ্যাসপারগার ব্যক্তিরা সেই জগতে সফল হয়ে ওঠার ক্ষমতা বহন করে।
সামাজিক অবস্থান
552x552পিক্সেল|অটিজম ও অ্যাস্পারজার বিষয়ক সচেতনতা কর্মসূচি র অংশ
বহিঃসংযোগ
https://www.autism.org.uk/about/what-is/asperger.aspx
রাজবাড়ী জেলা
মীর মশাররফ হোসেন এর পৈতৃক নিবাস রাজবাড়ী জেলায়। রাজবাড়ীর বালিয়াকান্দি উপজেলা লেবু চাষের জন্য বিখ্যাত। চমচম মিষ্টির জন্য ও রাজবাড়ী বিখ্যাত। রাজবাড়ী জেলার আকর্ষণীয় স্থান- কালুখালী উপজেলার বিশই সাওরাইল জমিদার বাড়ি, আর্চ ব্রিজ, ইউ.কে. বিচ, গোদার বাজার, বহরপুর আবাসন, কালুখালী স্বপ্নবিলাস, কালুখালী ঠাকুর বিল, পাংশা হেনা পার্ক। এছাড়াও মোহনপুর গ্রাম ও বারেক গ্রাম এ জেলার গ্রামীণ সৌন্দর্যের এক অন্যরকম প্রতীক বটে।
ইতিহাস
বর্তমান রাজবাড়ী জেলা বিভিন্ন সময় বিভিন্ন জেলার অন্তর্ভুক্ত ছিল। ১৭৬৫ সালে ইংরেজরা বাংলা, বিহার ও উড়িষ্যার দেওয়ানী লাভের পর উত্তর পশ্চিম ফরিদপুর (বর্তমান রাজবাড়ী জেলার কিয়দংশ) অঞ্চল রাজশাহীর জমিদারীর অন্তর্ভুক্ত ছিল। নাটোর রাজার জমিদারী চিহ্ন হিসেবে রাজবাড়ী জেলার বেলগাছিতে রয়েছে স্নানমঞ্চ, দোলমঞ্চ। পরবর্তীতে এ জেলা এক সময় যশোর জেলার অংশ ছিল। ১৮১১ সালে ফরিদপুর জেলা সৃষ্টি হলে রাজবাড়ীকে এর অন্তর্ভুক্ত করা হয়।
এছাড়াও রাজবাড়ী জেলার বর্তমান উপজেলাগুলো অতীতে বিভিন্ন সময়ে বিভিন্ন জেলার অন্তর্ভুক্ত ছিল। পাংশা থানা এক সময় পাবনাজেলার অংশ ছিল। ১৮৫৯ সালে পাংশা ও বালিয়াকান্দিকে নবগঠিত কুমারখালী মহকুমার অধীনে নেয়া হয়। ১৮৭১ সালে গোয়ালন্দ মহকুমা গঠিত হলে পাংশা ও রাজবাড়ী এ নতুন মহকুমার সঙ্গে যুক্ত হয় এবং রাজবাড়ীতে মহকুমা সদর দফতর স্থাপিত হয়। ১৮০৭ সালে ঢাকা জালালপুরের হেড কোয়ার্টার ফরিদপুরে স্থানান্তর করা হয় এবং পাংশা থানা ফরিদপুরের অন্তর্ভুক্ত হয়। ১৮৫০ সালে লর্ড ডালহৌসির সময় ঢাকা জালালপুর ভেঙ্গে ফরিদপুর জেলা গঠিত হলে গোয়ালন্দ তখন ফরিদপুরের অধীনে চলে যায়। তখন পাংশা, বালিয়াকান্দি পাবনা জেলাধীন ছিল। ১৯৮৩ সালে সরকার প্রশাসনিক বিকেন্দ্রীকরণের মাধ্যমে প্রতিটি থানাকে মান উন্নীত থানায় রূপান্তরিত করলে রাজবাড়ীকে মান উন্নীত থানা ঘোষণা করা হয়। ১৯৮৩ সালের ১৮ই জুলাই থেকে সরকার অধ্যাদেশ জারী করে সকল মান উন্নীত থানাকে উপজেলায় রূপান্তরিত করার ফলে রাজবাড়ী উপজেলা হয়। গোয়ালন্দ মহকুমার প্রশাসনিক দপ্তর রাজবাড়ীতে থাকায় অবশেষে ১৯৮৪ সালের ১ মার্চ সকল মহকুমাকে জেলা হিসেবে ঘোষণা করা হয়। সে থেকে রাজবাড়ী জেলায় রূপান্তরিত হয়।
নামকরণের ইতিহাস
রাজবাড়ী যে কোন রাজার বাড়ীর নামানুসারে নামকরণ করা হয়েছে এ বিষয়ে কোন সন্দেহ নেই। রাজার নামে রাজবাড়ী। রাজবাড়ীর সেই রাজা নেই। কিন্তু রাজবাড়ী জেলা রাজার সেই ঐতিহ্য ধারণ করে আছে আজো। পদ্মা, হড়াই, গড়াই, চন্দনা, কুমার আর চত্রা পলিবাহিত এক কালের 'বাংলার প্রবেশদ্বার' বলে পরিচিত গোয়ালন্দ মহকুমা আজকের রাজবাড়ী জেলা । ১৯৮৪ সালের ১ লা মার্চ গোয়ালন্দ মহকুমা রাজবাড়ী জেলায় রুপান্তরিত হয় । তবে কখন থেকে ও কোন রাজার নামানুসারে রাজবাড়ী নামটি এসেছে তার সুনির্দিষ্ট ঐতিহাসিক কোন তথ্য পাওয়া যায়নি। বাংলার রেল ভ্রমণ পুস্তকের (এল.এন. মিশ্র প্রকাশিত ইস্ট বেঙ্গল রেলওয়ে ক্যালকাটা ১৯৩৫) একশ নয় পৃষ্ঠায় রাজবাড়ী সম্বন্ধে যে তথ্য পাওয়া যায় তাতে দেখা যায় যে, ১৬৬৬ খ্রিষ্টাব্দে নবাব শায়েস্তা খান ঢাকায় সুবাদার নিযুক্ত হয়ে আসেন। এ সময় এ অঞ্চলে পর্তুগীজ জলদস্যুদের দমনের জন্যে তিনি সংগ্রাম শাহকে নাওয়ারা প্রধান করে পাঠান। তিনি বানিবহতে স্থায়ীভাবে বসবাস করতেন এবং লালগোলা নামক স্থানে দুর্গ নির্মাণ করেন। এ লালগোলা দুর্গই রাজবাড়ী শহরের কয়েক কিলোমিটার উত্তরে বর্তমানে লালগোলা গ্রাম নামে পরিচিত। সংগ্রাম শাহ্ ও তার পরিবার পরবর্তীকালে বানিবহের নাওয়ারা চৌধুরী হিসেবে পরিচিত হয়ে ওঠেন।
এল.এন. মিশ্র উক্ত পুস্তকে উল্লেখ করেন যে, রাজা সংগ্রাম শাহের রাজদরবার বা রাজকাচারী ও প্রধান নিয়ন্ত্রণকারী অফিস বর্তমান রাজবাড়ী এলাকাকে কাগজে কলমে রাজবাড়ী লিখতেন (লোকমুখে প্রচলিত)। ঐ পুস্তকের শেষের পাতায় রেলওয়ে স্টেশন হিসেবে রাজবাড়ী নামটি লিখিত পাওয়া যায়। thumb|রাজবাড়ী রেলওয়ে ওভার ব্রিজ উল্লেখ্য যে, রাজবাড়ী রেল স্টেশনটি ১৮৯০ সালে স্থাপিত হয়। ঐতিহাসিক আনন্দনাথ রায় ফরিদপুরের ইতিহাস পুস্তকে বানিবহের বর্ণনায় লিখেছেন - নাওয়ারা চৌধুরীগণ পাঁচথুপি থেকে প্রায় ৩০০ বছর পূর্বে বানিবহে এসে বসবাস শুরু করেন। বানিবহ তখন ছিল জনাকীর্ণ স্থান। বিদ্যাবাগিশ পাড়া, আচার্য পাড়া, ভট্টাচার্য পাড়া, শেনহাটিপাড়া, বসুপাড়া, বেনেপাড়া, নুনেপাড়া নিয়ে ছিল বানিবহ এলাকা। নাওয়ারা চৌধুরীগণের বাড়ি স্বদেশীগণের নিকট রাজবাড়ী নামে অভিহিত ছিল। মতান্তরে রাজা সূর্য কুমারের নামানুসারে রাজবাড়ীর নামকরণ হয়। রাজা সূর্য কুমারের পিতামহ প্রভুরাম নবাব সিরাজ-উদ-দৌলার রাজকর্মচারী থাকাকালীন কোন কারণে ইংরেজদের বিরাগভাজন হলে পলাশীর যুদ্ধের পর লক্ষীকোলে এসে আত্মগোপন করেন। পরে তার পুত্র দ্বিগেন্দ্র প্রসাদ এ অঞ্চলে জমিদারী গড়ে তোলেন। তারই পুত্র রাজা সুর্য কুমার ১৮৮৫ সালে জনহিতকর কাজের জন্য রাজা উপাধি প্রাপ্ত হন। রাজবাড়ী রেল স্টেশন এর নামকরণ করা হয় ১৮৯০ সালে। বিভিন্ন তথ্য হতে জানা যায় যে, রাজবাড়ী রেল স্টেশন এর নামকরণ রাজা সূর্য কুমারের নামানুসারে করার দাবি তোলা হলে বানিবহের জমিদারগণ প্রবল আপত্তি তোলেন। উল্লেখ্য, বর্তমানে যে স্থানটিতে রাজবাড়ী রেল স্টেশন অবস্থিত উক্ত জমির মালিকানা ছিল বানিবহের জমিদারগণের। তাদের প্রতিবাদের কারণেই স্টেশনের নাম রাজবাড়ীই থেকে যায়। এ সকল বিশ্লেষণ থেকে ধারণা করা হয় যে, রাজবাড়ী নামটি বহু পূর্ব থেকেই প্রচলিত ছিল। এলাকার নাওয়ারা প্রধান, জমিদার, প্রতিপত্তিশালী ব্যক্তিগণ রাজা বলে অভিহিত হতেন। তবে রাজা সূর্য কুমার ও তার পূর্ব পুরুষগণের লক্ষীকোলের বাড়ীটি লোকমুখে রাজার বাড়ি বলে সমধিক পরিচিত ছিল। এভাবেই আজকের রাজবাড়ী।
প্রশাসনিক এলাকাসমূহ
রাজবাড়ী জেলায় সর্বমোট ৪২টি ইউনিয়ন, ৩ টি পৌরসভা ও ৫টি উপজেলা রয়েছে। উপজেলাগুলো হচ্ছেঃ
অর্থনীতি
বৃহৎ শিল্পের মধ্যে গোয়ালন্দ টেক্সটাইল মিল নামে একটি সুতাকল, রাজবাড়ী জুট মিল, মোস্তফা প্লাস্টিক লিমিটেড, সুনিপূন অর্গানিক্স নামে একটি রেক্টিফাইড স্পিরিট প্রস্তুতকারী কারখানা অন্যতম । এ ছাড়া শিল্পনগরী বিসিক এর অধীনে বেশ কিছু ক্ষুদ্র শিল্প কারখানা রয়েছে । মূলতঃ কৃষি নির্ভর হলেও  চাকরি, ব্যবসা,করা এ জেলার মানুষের অন্যতম পেশা । কামার, কুমার, তাতী, জেলে ও হরিজন প্রভৃতি পেশার লোকজনও এ জেলায় বসবাস করে । কিছুসংখ্যক অবাঙ্গালী পরিবারও এ জেলায়  বসবাস করে ।
রাজবাড়ি জেলার অর্থনীতি কৃষিনির্ভর। জেলাটিতে ধান, পাট, আখ, গম, বাদাম, তিল, যব, ভুট্টা, ইক্ষু, পিঁয়াজ, তামাক এবং ডাল জাতীয় কৃষিজাত পণ্য উৎপাদিত হয় তাছাড়া কলা এবং মাছ চাষ করা হয়।তাছাড়া রাজবাড়ী জেলা চমচমের জন্য বিশেষ ভাবে পরিচিত। জেলাটি শিল্পে সমৃদ্ধ না হলেও অর্থনীতিতে অবদান রয়েছে।
চিত্তাকর্ষক স্থান
thumb|পদ্মা নদীর গোদার বাজার,রাজবাড়ী অংশে সূর্যাস্ত
১৯৪০ শীতকালীন অলিম্পিক
১৯৪০ সালের শীতকালীন অলিম্পিক গেমস জাপানের সাপ্পোরো শহরে অনুষ্ঠিত হবার কথা থাকলেও দ্বিতীয় বিশ্বযুদ্ধ শুরু হবার কারণে সে বছর এটি অনুষ্ঠিত হয়নি।
ইতিহাস
শীতকালীন অলিম্পিকের পঞ্চম আসরের আয়োজক শহর হিসেবে জাপানের সাপ্পোরো শহরকে নির্বাচন করা হয় এবং ৩-১২ ফেব্রুয়ারি, ১৯৪০ সময় নির্ধারণ করা হয়। কিন্তু ১৯৩৭ সালে দ্বিতীয় সিনো-জাপানি যুদ্ধ শুরু হওয়ায় ১৯৩৮ সালের জুলাই মাসে জাপান আন্তর্জাতিক অলিম্পিক কমিটিকে এই আসরটি আয়োজনের অক্ষমতার কথা জানিয়ে কমিটির কাছে তা ফেরত দেয়। পরবর্তীতে ১৯৭২ শীতকালীন অলিম্পিক সাপ্পোরোতে আয়োজিত হয়।
আন্তর্জাতিক অলিম্পিক কমিটি সুইজারল্যান্ডের সেন্ট মরিৎজ শহরকে শীতকালীন অলিম্পিক আয়োজনের দায়িত্ব দেওয়ার সিদ্ধান্ত গ্রহণ করে। সেন্ট মরিৎজ এর পূর্বে ১৯২৮ শীতকালীন অলিম্পিক আয়োজন করেছিল। কিন্তু সুইস সংগঠক দল ও অলিম্পিক কমিটির মধ্যে মত পার্থক্যের কারণে আবার এই অলিম্পিক ফেরত নেওয়া হয়।
শরীয়তপুর জেলা
শরীয়তপুর জেলা বাংলাদেশের মধ্যাঞ্চলের ঢাকা বিভাগের (প্রস্তাবিত ফরিদপুর বিভাগের) একটি প্রশাসনিক অঞ্চল।
ইতিহাস
প্রাচীনকালে এ অঞ্চল তথা বৃহত্তর মাদারিপুর মহকুমার নাম ছিল ইদিলপুর যা কোটালিপাড়া অথবা চন্দ্রদ্বীপ রাজ্যের অন্তর্ভুক্ত ছিল। পরবর্তীতে বিক্রমপুরের অধীনে নাম ছিল কেদারপুর। বারোভূঁইয়ার বিপ্লবী চাঁদ রায় ও কেদার রায় (মৃ: ১৬০৩), দক্ষিণ বিক্রমপুরের আড়া ফুলবাড়িয়ায়(বর্তমান নদীতে বিলীন নড়িয়া উপজেলার অংশ) জন্মগ্রহণ করেন। কেদার রায় প্রতিষ্ঠা করেছিলেন রায়পুর নামের গ্রামটি। তাদের রায়বংশ অনুসারেই নাম হয়েছিল রায়পুর যা কয়েক শতাব্দী ধরে ছিল। সেই গ্রামের নাম এখন পুটিজুরি। আজ আর চাঁদ রায়, কেদার রায়দের কোন চিহ্নমাত্র নেই সেখানে। শুধু পাশের গ্রামে তাদের খনন করা দুটি বিশাল দীঘি রয়ে গেছে। এখনো দিগম্বরী দেবীর পূজা হয় সেখানে। তাই এই দিঘীগুলোর বর্তমান নাম দিগম্বরীর দীঘি। শুধু এই দীঘি দুটিই পদ্মার এপারে বারোভূঁইয়া কেদার রায়কে মনে রেখেছে। পদ্মায় ভেসে গেছে রায়পুরের ইতিহাস। কেদার রায়ের খনন করা দিগম্বরীর দিঘির একটু দূরেই এখনও কিছু পোড়া ইট নিয়ে দাঁড়িয়ে আছে একটা বাড়ি। সেখানে এখন অন্য লোকের বসতি। স্থানীয় লোকেরা বাড়িটাকে বলে ‘ভিয়া বাড়ি’। ধারণা করা হয় ‘ভুঁইয়া বাড়ি’ মানুষের মুখে মুখে অপভ্রংশ হতে হতে ‘ভিয়া বাড়ি’ হয়ে গেছে।
কেদার রায় কেদারপুরে বাসস্থান তৈরী করতে চেয়েছিলেন। কিছু কাজ সমাপানান্তে তার মৃত্যু হওয়াতে তা পরিত্যক্ত হয়। বাড়ির চতুষ্পার্শ্বে যে পরিখা খনন করতেছিলেন তার ভগ্নাবশেষ এখনও রয়েছে। ইহাকে কেদার রায়ের বাড়ির বেড় (পরিখা) বলে।
ফতেজঙ্গপুরে মান সিংহ র নেতৃত্বাধীন মোঘল বাহিনী ও রাজা কেদার রায়ের প্রতিরোধকারী বাহিনীর মধ্যে ভয়ঙ্কর যুদ্ধ হয়। প্রাচীন নাম শ্রীনগর। মুঘল সেনাপতি মানসিংহ যখন বিক্রমপুর আক্রমণ করেন তখন তার সহযোগী যোদ্ধাগণ এখানকার রাজা কেদার রায় কর্তৃক পরাস্ত হয়ে শ্রীনগরে আশ্রয় নিয়েছিলেন। মানসিংহ তাদেরকে উদ্ধারের জন্য তার সেনাবাহিণী প্রেরণ করেন। ফলে প্রচন্ড যুদ্ধ সংঘঠিত হয়। তিনি মোগলদের জয়ের চিহ্ন স্বরুপ মানসিংহ সেখানে ফতেজঙ্গপুর দুর্গ নির্মান করেন এবং শ্রীনগরের নাম পরিবর্তন করে ফতেজঙ্গপুর রাখেন। এখানে নাককাটা বাসুদেবের প্রস্থর মূর্তি আছে। তথাপি কেদার রায়ের মৃত্যুর পর সম্রাট জাহাঙ্গীরের আমলে বাংলার গভর্ণর ইসলাম খার (১৬০৮-১৬১৩) সময়েই মূলতঃ এ দেশে মুগল রাজত্বের ভিত্তি হয়। তখন হতেই মাদারিপুর অঞ্চলসহ বাংলার এ এলাকা মুগলদের পতন পর্যন্তই তাদের দখলে ছিল। ইসলাম খানের পর একুশজন গভর্নর ১৬১৩ হতে ১৭৫৭ পর্যন্ত এ অঞ্চল শাসন করেন। ১৭৫৭ সালের সেই পলাশির মর্মান্তিক পরিণতির পূর্ব পর্যন্ত নবাব সিরাজউদ্দৌলা বাংলার স্বাধীন নওয়াব হিসেবে ক্ষমতায় অধিষ্ঠিত ছিলেন।
ভাইসরয় লর্ড কার্জনের সময় ১৯০৫ সালে বাংলাকে দু‘টো ভাগে বিভক্ত করা হয়। এ বিভক্ত বাংলার ইতিহাসে সুদুর প্রসারী ফল বিস্তার লাভ করে।
এর পর ক্রমে ক্রমে শরীয়তপুরের অঞ্চল সহ ভারতের অন্যান্য অঞ্চলে স্বাধীনতা সংগ্রামের সুত্রপাত হয়। কংগ্রেস ও মুসলিম লীগ উভয় রাজনৈতিক দলের কর্মীরাই এ জেলায় সক্রিয় ছিলেন। এমনকি ১৯১০ হতে ১৯৩৫ সালের দিকে এ অঞ্চলের বহু বিপ্লবী সক্রিয়ভাবে সন্ত্রাসবাদী আন্দোলনে ঝাপিয়ে পড়ে ভারতের স্বাধীনতার জন্য অংশ নেন। লোনসিংএ জন্মগ্রহণকারী বিপ্লবী পুলিনবিহারী দাস এদের মধ্যে শ্রেষ্ঠ।
১৯৪৭ সালর ১৪ ই আগস্ট হতে ১৯৭১ সালের ১৫ই ডিসেম্বর পর্যন্ত শরীয়তপুর জেলা সহ এ প্রদেশ ছিল পাকিস্তানেরই একটি অংশ।
শাসনিক সুবিধার্থে মাদারীপুরের বৃহৎ পূর্বাঞ্চল নিয়ে একটি পৃথক মহকুমা গঠনের প্রয়াস ১৯১২ সাল হতেই নেয়া হয়েছিল। এর পরে পাকিস্তান সৃষ্টিও বাংলাদেশের অভ্যুদয় নতুন প্রশাসনিক দৃষ্টি ভঙ্গি গঠন করতে সহায়তা করে। স্বাধীনতার পর ১৯৭৬ সালে সিদ্ধান্ত গৃহীত হয় মাদারীপুরের পূর্বঞ্চল নিয়ে একটি নতুন মহকুমা গঠিত হবে। বিষয় নির্বাচনী কমিটির সিদ্ধান্তের প্রেক্ষিতে বিশিষ্ট সমাজ সংস্কারক, ব্রিটিশ বিরোধী তথা ফরায়েজী আন্দোলনের নেতা হাজী শরীয়ত উল্লাহর নামানুসারে এর নাম করণ হয় শরীয়তপুর এবং এর সদর দপ্তরের জন্য পালং থানা অঞ্চলকে বেছে নেয়া হয়। ১৯৭৭ সালের ১০ ই আগস্ট রেডিওতে সরকার কর্তৃক মহকুমা গঠনের ঘোষণা দেয়া হয় এবং ঐ বছরের ৩রা নভেম্বর এ মহকুমার আনুষ্ঠানিক শুভ উদ্বোধন করেন তৎকালীন উপদেষ্টা জনাব আবদুল মোমেন খান। প্রথম মহকুমা প্রশাসক ছিলেন জনাব আমিনুর রহমান। এর পর রাষ্ট্রপতি হুসেইন মোঃ এরশাদ সরকারের প্রশাসনিক পুনর্বিন্যাসের ফলে শরীয়তপুর মহকুমাকে জেলায় রূপান্তর করা হয়। ৭ই মার্চ ১৯৮৩ সালে জেলা গঠনের ঘোষণা হয়। ১৯৮৪ সালের ১লা মার্চ শরীয়তপুর জেলার শুভ উদ্বোধন করেন তৎকালীন তথ্য মন্ত্রী জনাব নাজিম উদ্দিন হাশিম। বর্তমান শরীয়তপুর বাংলাদেশের একটি ঐতিহ্যবাহী জেলা।
অবস্থান ও আয়তন
শরীয়তপুর জেলার আয়তন ১১৮১.৫৩ বর্গকিলোমিটার। এই জেলার উত্তরে মুন্সীগঞ্জ জেলা, দক্ষিণে বরিশাল জেলা, পূর্বে চাঁদপুর জেলা, পশ্চিমে মাদারীপুর জেলা। গড় তাপমাত্রা ১২ ডিগ্রী সেলসিয়াস থেকে ৩৫ ডিগ্রী সেলসিয়াস গড় বৃষ্টিপাত ২১০৫ মি মি। এটি মূলত চর এলাকা।
প্রশাসনিক এলাকাসমূহ
শরীয়তপুর জেলা ৬ টি উপজেলা, ৭ টি থানা, ৫টি মিউনিসিপ্যালিটি, ৬৪টি ইউনিয়ন পরিষদ, ৪৫টি ওয়ার্ড, ৯৩টি মহল্লা, ১২৩০টি গ্রাম এবং ৬০৭টি মৌজা নিয়ে গঠিত।
এই জেলার উপজেলাগুলো হলঃ
এগুলোর বাইরে ভেদরগঞ্জ উপজেলার সখিপুরকে থানার মর্যাদা দেওয়া হয়েছে।
উল্লেখযোগ্য ব্যক্তিত্ব
বিরোধী স্বাধীনতা আন্দোলনের]] ব্যক্তিত্ব এবং অগ্নিযুগের বিপ্লবী।
অর্থনীতি
এই জেলায় বসবাসকারী মানুষের বেশির ভাগ কৃষিকাজের সাথে যুক্ত। উৎপাদনশীল শস্যের মধ্যে রয়েছে ধান, পাট, গম, পিঁয়াজ, মিষ্টি আলু, টমেটো প্রভৃতি। এর মধ্যে পাট, পিঁয়াজ, আদা, টমেটো প্রধান রপ্তানী পণ্য হিসেবে বিবেচিত।
শিল্প ও বাণিজ্য
পূর্বে এই জেলা কাশা ও পিতলের তৈজষপত্র তৈরীর জন্য বিখ্যাত ছিল।
যোগাযোগ ব্যবস্থা
স্থল ও জলপথ উভয়েই রাজধানীর সাথে সংযুক্ত। স্থল পথে শরীয়তপুর সদর থেকে ঢাকা (ভায়া পদ্মা সেতু- মুন্সিগঞ্জ)। মূলত পদ্মা সেতু ২৫ জুন মাননীয় প্রধানমন্ত্রী শেখ হাসিনা উদ্বোধনের মাধ্যমে এই শরীয়তপুরে নতুন স্থলপথ তৈরি হয়।। এছাড়াও জেলাটি থেকে স্থলপথে মাদারীপুর, বরিশাল, ফরিদপুর জেলার সাথে সংযুক্ত। এছাড়াও জলপথে নড়িয়া  থেকে ঢাকা এবং নড়িয়া ও ভেদরগঞ্জ  থেকে চাঁদপুর সংযুক্ত।
ভাষা ও সংস্কৃতি
বাংলা ভাষাই এখানের প্রধান ভাষা। এ এলাকার মানুষের সংস্কৃতি বাঙ্গালিদের অনুরূপ।
কবি (হুমায়ূন আহমেদের উপন্যাস)
কবি বাংলাদেশী লেখক হুমায়ূন আহমেদের একটি উপন্যাস এটি ১৯৯৬ সালে প্রকাশিত। বইটিতে তিনজন কবির গল্প বিবৃত হয়েছে।
কবি উপন্যাস সম্পর্কে হুমায়ূন আহমেদ কবি উপন্যাসের ফ্ল্যাপে লিখেছেনঃ কবি জোছনার ফুল ধরার গল্প মহান বোধকে স্পর্শ করার আকাংক্ষার গল্প জীবনকে দেখা এবং না দেখার গল্প
নড়াইল জেলা
নড়াইল জেলা বাংলাদেশের দক্ষিণাঞ্চলের খুলনা বিভাগের একটি জেলা। ১৮৬১ সালে যশোর জেলার অধীন নড়াইল মহাকুমা প্রতিষ্ঠিত হয়। নড়াইল শব্দটি স্থানীয় লোকমুখে নড়াল নামে উচ্চারিত হয়। ঐ সময় নড়াইল সদর, লোহাগড়া ও কালিয়া থানার সমন্বয়ে এই মহাকুমা গঠিত হয়। ১৯৮৪ সালের ১লা মার্চ নড়াইল মহাকুমাকে জেলায় রুপান্তরিত করা হয় ।
নামকরণ
নড়াইল জেলার নামকরণ নিয়ে বিভিন্ন মত প্রচলিত রয়েছে।
কথিত আছে বাংলার সুবাদার আলিবর্দি খানের শাসন আমলে দেশের বিভিন্ন অংশে বর্গি ও পাঠান বিদ্রোহীরা নানা ধরনের উৎপীড়ন শুরু করে। আলিবর্দির মুঘল বাহিনী বর্গি ও পাঠানদের সম্পূর্ণ শায়েস্তা করতে ব্যর্থ হন। এরপর বর্গি ও পাঠান দস্যুরা তাদের অত্যাচারের মাত্রা আরো বাড়িয়ে দেয়। সুবা বাংলার পশ্চিম ও উত্তর অঞ্চলের অধিবাসীরা প্রাণভয়ে অপেক্ষাকৃত নিরাপদ এলাকায় পালাতে থাকে। সেই সময় মদনগোপাল দত্ত নামে সুবাদারের এক কর্মচারী কিসমাত কুড়িগ্রামে সপরিবারে নৌকা যোগে উপস্থিত হন। সেখানে তিনি কচুড়ির শক্ত ধাপের উপর একজন ফকিরকে যোগাসনে উপবিষ্ট দেখতে পান। উক্ত ফকির দত্ত মশাইয়ের প্রার্থনায় তার নড়িটি (লাঠি) দান করেন এবং এই নড়ি পরবর্তীতে আশীর্বাদ হয়ে দাড়ায়। মদনগোপাল দত্ত ফকির বা সাধক আউলিয়ার নড়ি বা লাঠি পেয়ে ধীরে ধীরে প্রতিপত্তি অর্জন করেন। এই ভাবে কিসমাত কুড়িগ্রাম অঞ্চলের ঐ স্থানের নাম হলো নড়াল। নড়ালের লেখ্য রূপ হলো নড়াইল। স্থানটি নড়িয়াল ফকিরের নড়ি থেকে পরিচিতি লাভ করে। মদনগোপাল দত্তের পৌত্র বিখ্যাত রূপরাম দ্ত্ত। রূপরাম দত্তই নড়াইলের জমিদারদের প্রথম পুরুষ। যা হোক, মদনগোপাল দত্ত ও তার উত্তরাধিকারীরা নড়িয়াল ফকিরের অতি শ্রদ্ধাবশত নড়াল নামটি স্থায়ী করেন। তারা কোনো পরিবর্তন আনেন নি। নড়াইলে নীলবিদ্রোহের কারণে মহকুমা স্থাপনের প্রয়োজন হলে ১৮৬৩ সালে ইংরেজ সরকার মহিশখোলা মৌজায় মহকুমার প্রধান কার্যালয় স্থাপন করেন। এইভাবে মুঘল আমলের ’নড়াল’ নামটি ইংরেজ শাসনামলে নড়াইল নামে পরিচিতি পায়। কিসমাত কুড়িগ্রাম বা কুড়িগ্রাম নড়াইল বা নড়ালগ্রাম হতে প্রাচীন কিসমাত কুড়িগ্রামে মুঘল শাসনামলের পূর্বে সুলতানি শাসনামলে একটি প্রশাসনিক কেন্দ্র ও সেনাছাউনি ছিল। কিসমাত কুড়িগ্রামের আয়তন ও ছিল বেশ বিস্তৃত।
গবেষক এস,এম রইস উদ্দীন আহমদ এর মতে লড়েআল হতে নড়াইল নামের উৎপত্তি হয়েছে। যারা শক্রর বিরুদ্ধে লড়াই করে স্থানীয় ভাষায় তাদের লড়ে বলে । হযরত খান জাহান আলীর সময়ে রাজ্যের সীমান্তে সীমান্ত প্রহরী নিয়োজিত ছিল। নড়াইল এলাকা নদী নালা খাল বিল বেষ্টিত । খাল কেটে রাজ্যের সীমান্তে পরীখা তৈরী করা হত। খাল বা পরীখার পাশে চওড়া উচু আইলের উপর দাড়িয়ে লড়ে বা রক্ষী সেনারা পাহারা দিত। এভাবে লড়েআল হতে লড়াল > নড়াইল নাম এর উৎপত্তি হয়েছে বলে জনশ্রুতি আছে । আরেকটি প্রচলিত মত হল নড়ানো থেকে নড়াইল নামের উৎপত্তি হয়েছে। বাংলাদেশে অনেক স্থানের নামের সাথে ইল প্রত্যয় যুক্ত আছে যেমন টাঙ্গাইল, ঘাটাইল, বাসাইল, নান্দাইল ইত্যাদি। প্রত্যোকটি সহানের নামকরণের ক্ষেত্রে কিছু কিংবদন্তি বা লোক কাহিনী প্রচলিত আছে। একটি বড় পাথর সরানোকে কেন্দ্র করে নড়াল বা নড়াইল নামের উৎপত্তি বলে কেউ কেউ মনে করেন ।
আবার কিংবদন্তি আছে যে হযরত খানজাহান আলী (রা:) দক্ষিণ বঙ্গে ইসলাম প্রচার করতে এসে খলিফাতাবাদ রাজ্য স্থাপন করেছিলেন এবং রাজধানী স্থাপন করেছিলেন বাগেরহাটে। বাগেরহাটে তার মাজার আছে। খলীফাতাবাদ রাজ্যের সীমানা বা আয়তন কতটুকু ছিল তার সঠিক তথ্য পাওয়া যায় না। অনেকের মতে, খলিফাতাবাদ রাজ্যের উত্তর অংশের সীমান্ত ছিল আজকের নড়াইল এলাকা। এ রাজ্যের সীমান্ত প্রহরী ছিল। সীমান্ত রক্ষীরা যুদ্ধবিদ্যায় পারদর্শী ছিল। তাই লোকে তাদেরকে “লড়ে” বলত। “লড়ে” একটি আঞ্চলিক শব্দ। “লড়ে” শব্দটিকে সাধারণ মানুষ বুঝতো - যারা লড়াই করে। আর নড়াইল এলাকা হযরত খানজাহান আলী (রা:) এর সময় খাল-বিল ও নদী নালায় ভরপুর ছিল। তাই লড়েরা উঁচু আইল তৈরী করে তার ওপর দিয়ে সীমান্ত পাহারা দিতো। লোকে এই আইলকে নাম দিয়েছিল “লড়ে আল”। পরবর্তী সময়ে ‘লড়ে আল’ থেকে নড়াইল নাম হয়েছে। আর লড়েরা সেখানে এক পর্যায়ে বসবাস শুরু করে এবং সেখানে গ্রাম গড়ে ওঠে। লোকে গ্রামের নাম দেয় ‘লড়ে গাতী’। গাতি শব্দের অর্থ গ্রাম। ‘লড়েগাতি’ পরবর্তী সময়ে ‘নড়াগাতি’ হয়েছে। কালিয়া উপজেলায় ‘নড়াগাতি’ অবস্থিত (বর্তমানে একটি নতুন থানা)। নড়াগাতির পাশে যে নদী ছিল তারও নাম হয়েছিল ‘লড়াগাতী নদী’। পরবর্তীতে নাম হয় ‘নড়াগাতী নদী’। নড়াগাতী নামে একটি বন্দরও ছিল। বর্তমানে নড়াগাতিতে একটি বাজার আছে। তাই ‘লড়া আইল’ থেকে ‘নড়াইল’ নাম হবার ব্যাপারে অনেকেই সমর্থন করেছেন।"
ইতিহাস
১৮৬১ সালে যশোর জেলার অধীন নড়াইল মহাকুমা প্রতিষ্ঠিত হয়। নড়াইল শব্দটি স্থানীয় লোকমুখে নড়াল নামে উচ্চারিত হয়। ঐ সময় নড়াইল সদর, লোহাগড়া ও কালিয়া থানার সমন্বয়ে এই মহাকুমা গঠিত হয় । পরবর্তীতে আলফাডাঙ্গা থানা এবং অভয়নগর থানা এই মহাকুমা ভুক্ত হয়। ১৯৩৪ সালে প্রশাসনিক সীমানা পূর্নগঠনের সময় অভয়নগরের পেড়লী, বিছালী ও শেখহাটি এই তিনটি ইউনিয়নকে নড়াইল জেলা ভুক্ত করে অবশিষ্ট অভয়নগর যশোর জেলা ভুক্ত করা হয়। ১৯৪৭ সালে পাকিস্তান সৃষ্টির সময় এই মহাকুমায় চারটি থানা ছিল ।
১৯৬০ সালে আলফাডাঙ্গা থানা যশোর হতে ফরিদপুর জেলা ভুক্ত হয় । ১৯৮৪ সালের ১লা মার্চ নড়াইল মহাকুমাকে জেলায় রুপান্তরিত করা হয় । প্রথম জেলা প্রশাসক ছিলেন মোঃ শাফায়াত আলী । ১৯৭১ সনের ২৬শে মার্চ নড়াইল মহকুমার প্রশাসক জনাব কামাল উদ্দিন সিদ্দিকীর নেতৃত্বে অধ্যাপক নূর মোহাম্মদ, জনাব আব্দুল হাই এবং অন্যান্যদের সহযোগিতায় নড়াইল ট্রেজারীর তালা ভেঙ্গে অস্ত্র নিয়ে যশোর সেনানিবাস আক্রমণের মধ্যে দিয়ে এ জেলার মানুষের মুক্তি সংগ্রাম শুরু হয়। অগণিত মুক্তিযোদ্ধার রক্ত এবং অনেক অত্যাচারিত, লাঞ্চিত মা-বোনদের অশ্রু ও সংগ্রামের ফলে ১৯৭১ সনের ১০ ডিসেম্বর নড়াইল হানাদার মুক্ত হয়। মহান মুক্তিযুদ্ধে নড়াইল জেলার বিশেষ অবদান রয়েছে। নড়াইল জেলা বাংলাদেশের দ্বিতীয় বৃহত্তম মুক্তিযোদ্ধা অধ্যুষিত জেলা। এ জেলা হতে প্রায় ২০০০ জন মুক্তিযোদ্ধা মুক্তিযুদ্ধে অংশ গ্রহণ করেছে। দেশের ৭ জন বীরশ্রেষ্ঠের মধ্যে একজন মরহুম ল্যান্স নায়েক নূর মোহাম্মদ শেখ নড়াইলের কৃতি সন্তান। মুক্তিযুদ্ধকালীন পাক বাহিনী ও তাদের দোসরদের হাতে শাহাদাৎ বরণকারীর সংখ্যাও একেবারে কম নয়। পাক হানাদার বাহিনী কর্তৃক চিত্রা নদীর পাড়ে লঞ্চঘাটের পল্টুনের উপর ২৮০০ লোককে নৃশংসভাবে হত্যা করা হয়।
অবস্থান ও আয়তন
ভৌগোলিক অবস্থানে নড়াইল জেলা ৮৯.৩১° দ্রাঘিমাংশে এবং ২৩.১১° অক্ষাংশে অবস্থিত। নড়াইল জেলার পশ্চিমে যশোর জেলার বাঘারপাড়া উপজেলা, যশোর সদর উপজেলা ও অভয়নগর উপজেলা, উত্তরে মাগুরা জেলার শালিখা উপজেলা ও মহম্মদপুর উপজেলা, পূর্বে ফরিদপুর জেলার আলফাডাঙা উপজেলা, গোপালগঞ্জ জেলার কাশিয়ানী উপজেলা ও গোপালগঞ্জ সদর উপজেলা এবং দক্ষিণে বাগেরহাট জেলার মোল্লাহাট উপজেলা, খুলনা জেলার তেরখাদা উপজেলা, দিঘলিয়া উপজেলা ও ফুলতলা উপজেলা এবং যশোর জেলার অভয়নগর উপজেলা। নড়াইলের ভূমি দক্ষিণ দিকে ঢালু। এ ভূ-প্রকৃতিকে তিনটি অঞ্চলে ভাগ করা যায়। উত্তর পশ্চিমের অপেক্ষাকৃত উচ্চভূমি, উত্তর ও পূর্ব অঞ্চলের মধুমতি নদী তীরবর্তী নিম্ন অঞ্চল এবং নবগঙ্গা নদী ও চিত্রা নদীর তীরবর্তী মধ্যম উচ্চতা বিশিষ্ট অঞ্চল। এই জেলার পাকা সড়ক ২৪৩ কিমি, আধাপাকা ৭৪ কিমি, কাঁচা রাস্তা ১৬১৫ কিমি এবং জলপথ ৬৭ নটিকাল মাইল। ঐতিহ্যগত পরিবহনের মধ্যে রয়েছে পালকি (বিলুপ্ত), ঘোড়ার গাড়ি, মহিষের গাড়ি, গরুর গাড়ি (প্রায় বিলুপ্ত) এবং নৌকা।
প্রশাসনিক এলাকাসমূহ
নড়াইল জেলায় ৩টি উপজেলা ও একটি থানা আছে; এগুলো হলো:
নড়াইলে জাতীয় সংসদের সংসদীয় আসন ২টি। কালিয়া উপজেলা ও নড়াইল উপজেলার ৫টি ইউনিয়ন নিয়ে নড়াইল-১ এবং লোহাগড়া ও নড়াইল পৌরসভাসহ উপজেলার ৮টি ইউনিয়ন নিয়ে নড়াইল-২ আসন।
জলবায়ু
বার্ষিক গড় তাপমাত্রা সর্বোচ্চ ৩৭.১০° সে. এবং সর্বনিম্ন ১১.২০° সে.। বার্ষিক বৃষ্টিপাতের পরিমাণ ১৪৬৭ মি.মি.।
জনসংখ্যা
নড়াইলের মোট জনসংখ্যা প্রায় ৯ লক্ষ। এর মধ্যে পুরুষ ৫৪.২২%, মহিলা ৪৫.৭৮%, মুসলিম ৭৫.৫৬%, হিন্দু ২৪.৩১% এবং অন্যান্য ০.১৩%। নড়াইলে গড় সাক্ষরতা ৩৫.৬৫%। এর মধ্যে পুরুষ ৪২.২৩% এবং মহিলা ২৮.৯৯%।
অর্থনীতি
এই জেলার লোকজনের প্রধান পেশা কৃষি ৪৭.৫৫%, মৎস্য ২.৮৮%, কৃষি মজুর ১৮.০২%, মজুরী শ্রমিক ২.৪৪%, শিল্প ১.৩১%, ব্যবসা ১০.৯২% এবং চাকরি ৭.৮৪%, পরিবহন ২.৬% এবং অন্যান্য ৭.২৪। মোট আবাদযোগ্য জমি ৭৮৪৫৮ হেক্টর। এর মধ্যে একক ফসল ৪৩.১৭%, দ্বৈত ফসল ৪৪.২৫% এবং ত্রিফসলী জমি ১২.৫৮%। সেচের আওতায় জমি ২২.১৬%। চাষীদের মধ্যে ২৭.৫৪% ভূমিহীন, ৩৬.৮১% ক্ষুদ্র, ১৪.৭৭% মাঝারী এবং ধনী ২০.৯৭%।
এই জেলার প্রধান শস্য ধান, পাট, গম, তেল বীজ, সরিষা, আলু, আখ, কলাই ও খেসারী। বিলুপ্ত অথবা প্রায় বিলুপ্ত শষ্যের মধ্যে রয়েছে নীল, কাউন, তুলা ও বার্লি। প্রধান ফল আম, কাঁঠাল, পেঁপে, কলা, জাম, নারিকেল ও সুপারী।
বৃহৎ ও মাঝারী শিল্পের মধ্যে রয়েছে বস্ত্রকল ১টি, বিস্কুট কারখানা ৬টি, কলম শিল্প ১টি, করাত কল ৪২টি, বরফ কারখানা ১৮টি, চাল ও আটা কল ৪৫টি, হলুদ মেশিন ৬টি, ওয়েল্ডিং ৭৩টি এবং ছাপাখানা ৪টি। কুটির শিল্পের মধ্যে তাঁত, বাঁশ ও বেতের কাজ, কাঠের কাজ, স্বর্ণকার, কামার, কুম্ভকার, দরজী ইত্যাদি অন্তর্ভুক্ত।
ম্যাথু পেরি
ম্যাথু ল্যাংফোর্ড পেরি (জন্ম আগস্ট ১৯, ১৯৬৯) একজন মার্কিন অভিনেতা। তিনি ফ্রেন্ড্‌স নামক জনপ্রিয় টিভি সিরিজে অভিনয়ের জন্য খ্যাতি অর্জন করেন। ২০১৫ সালে তিনি দ্য ওড কাপল টিভি ধারাবাহিকে অভিনয় করেন।
নড়াইল জেলা
শিক্ষা
উল্লেখযোগ্য শিক্ষা প্রতিষ্ঠানের মধ্যে রয়েছে নড়াইল সরকারী উচ্চ বিদ্যালয়(১৯০৩) ভিক্টোরিয়া কলেজিয়েট উচ্চ বিদ্যালয় (১৮৫৬), নড়াইল সরকারী ভিক্টোরিয়া কলেজ (১৮৮৬), কালিয়া পাইলট হাইস্কুল (১৮৬৫)।
বৈদ্যুতিক মস্তিষ্কলেখচিত্রণ
alt=বৈদ্যুতিক মস্তিষ্কলেখচিত্রন|থাম্ব|309x309পিক্সেল|ইইজি থেকে নির্গত মৃগীরোগের স্পাইক এবং তরঙ্গ বৈদ্যুতিক মস্তিষ্কলেখচিত্রন (Electroencephalography সংক্ষেপে ইইজি) একটি তাড়িত শারীরবৃত্তীয় পর্যবেক্ষণ পদ্ধতি যা দ্বারা মস্তিষ্কের বৈদ্যুতিক সক্রিয়তা লিপিবদ্ধ করা হয়।
এটি সাধারণত ক্ষতিকর নয়, ইলেক্ট্রোড মাথার করোটিতে স্থাপন করা হয়। যদিও কোনো কোনো সময় আক্রমণকর ইলেক্ট্রোড ব্যবহার করা হয় ইলেক্ট্রোকর্টিকোগ্রাফির (আর একটি বৈদ্যুতিক মস্তিষ্কলেখচিত্রন) মত। বৈদ্যুতিক মস্তিষ্কলেখচিত্রন পরিমাপ করা হয় নিউরন এবং মস্তিষ্কের আয়নিক বিদ্যুৎ প্রবাহের ভোল্টেজ ওঠানামা দ্বারা। চিকিৎসায়, এটি একটি নির্দিষ্ট সময়ে মস্তিষ্কের স্বতঃস্ফূর্ত তড়িৎ সক্রিয়তা লিপিবদ্ধ করে, যা পাওয়া যায় একাধিক ইলেক্ট্রোড করোটিতে স্থাপনের মাধ্যমে।[১]  ইইজি এর ঘটনা সংক্রান্ত বিভব এবং বর্ণালীর উপর কেন্দ্র করে রোগনির্ণয়  করা হয়।
ইইজি সাধারণত মৃগীরোগ নির্ণয় করার জন্য ব্যবহার করা হয়,যা ইইজি এর পাঠে অস্বাভাবিকতা তৈরি করে। ঘুমের গোলযোগ, অবচেতন অবস্থার গভীরতা, কোমা, এনসেফালোপ্যাথিস, মস্তিষ্কের মৃত্যু এসব নির্ণয় করার জন্য ইইজি ব্যবহার করা হয়। টিউমার, স্ট্রোক এবং কেন্দ্রীয় মস্তিষ্কের অন্যান্য অস্বাভাবিকতা নির্নয়ে ইইজি ফার্স্ট লাইন পদ্ধতি হিসেবে ব্যবহার করা হয়, কিন্তু এম আর আই এবং সিটি স্ক্যান এর মত উচ্চ রেজ্যুলিউশন পদ্ধতি আবির্ভাবের পর এর ব্যবহার কমে যায়। রেজ্যুলিউশন স্থান সংক্রান্ত সীমাবদ্ধতা থাকার পর ও এটি গবেষণা এবং রোগ নির্নয়ে মুল্যবান যন্ত্র হিসেবে ব্যবহৃত হয়। যে সব সল্প সচল পদ্ধতি মিলিসেকেন্ড পরিসরে সাময়িক রেজোল্যুশন দেয়,সেসবের মধ্যে ইইজি একটি, যা এম আর আই বা সিটি স্ক্যান দ্বারা সম্ভব না।ইইজি এর মত ইপি (Evoked potential) একটি পদ্ধতি যাতে ইইজি এর গতিবিধি গড় করা হয় কিছু শ্রেণীর (দৃশ্যগত, সোমাটোসেন্সরি, শ্রবণগত) উপর ভিক্তি করে। ইভেন্ট রিলেটেড পটেনশিয়াল (ERP) ও ইইজি উদ্দীপনাকে গড় করে এবং এটি উদ্দীপনার একটি সুক্ষ প্রক্রিয়ার উপর ভিত্তি করে এটি সংজ্ঞানাত্মক বিজ্ঞান, সংজ্ঞানাত্মক শারীরবিজ্ঞান এবং মনোশারীরবৈজ্ঞানিক গবেষণাতে ব্যবহার করা হয়।
ইতিহাস
"Electronchephalography and and Clinical Neurophysiology " বইয়ে বারবারা ই. সওয়ার্টজ, ইইজি এর ইতিহাস সম্পর্কে বিষদ আলোচনা করেন। ১৮৭৫ থাম্ব|384x384পিক্সেল|১৯২৪ সালে হ্যান্স বার্গার দ্বারা ধারনকৃত প্রথম মানুষের ইইজি সালে রিচার্ড ক্যাটোন(একজন ডাক্তার যিনি লিভারপুলে অনুশীলন করছিলেন), বানর এবং খরগোশ এর উন্মুক্ত সেরিব্রাল হেমিস্ফিয়ার এ বৈদ্যুতিক ঘটনার প্রভাব সম্পর্কে তার আবিষ্কার British Medical Journal এ বর্ণনা করেন।১৮৯০ সালে পোল্যান্ডের শারীরবিজ্ঞানী এডলফ বেক, খরগোশ এবং কুকুর এর মস্তিষ্কের স্বতঃস্ফূর্ত বৈদ্যুতিক গতিবিধি সম্পর্কে তার গবেষণা প্রকাশ যা আলোর উপস্থিতিতে ছান্দিক ওঠানামা করে। তার মস্তিষ্কের গতিবিধি ওঠানামা করার পর্যবেক্ষণমস্তিষ্কের তরঙ্গ আবিষ্কার এ সহায়তা করে।তিনি ক প্রানীর মস্তিষ্কের বৈদ্যুতিক গতিবিধির ওপর গবেষণা শুরু করেছিলো।বেক সংবেদন উত্তেজনা পরীক্ষার জন্য ইলেক্ট্রোড সরাসরি মস্তিষ্কের উপরিতলে স্থাপন করে।
বেকম্যান একটি বৈদ্যুতিক মস্তিষ্কলেখচিত্রন পদ্ধতি তৈরি করেন যা প্রজেক্ট জেমিনির যেকোনো একটি মনুষ্যবাহী মহাশূন্য যাত্রায় (১৯৬৫-১৯৬৬) মহাকাশচারীদের মস্তিষ্ক তরঙ্গ এর তথ্য দিতে ব্যবহার করা হয়। বেকম্যান এর আবিষ্কৃত অনেক যন্রের মধ্যে এটি বিশেষ এবং নাসায় এটি ব্যবহৃত হয়। থাম্ব|চাক ক্যায়সার ইলেক্ট্রোএন্সেফালোগ্রাম ইলেক্ট্রোড এর সাথে, প্রজেক্ট জেমিনি,১৯৬৫ ২০১৮ এর অক্টোবরে বিজ্ঞানীরা তিনজনের মস্তিষ্কের সংযোগ ঘটায়, চিন্তা ভাগ করার প্রকিয়া নিয়ে গবেষণা করার জন্য। তিনজনের পাচটি গ্রুপ এই গবেষণায় অংশগ্রহণ করেন,এতে ইইজি ব্যবহার করা হয়। এই গবেষণার সাফল্যের হার ৮১%।
চিকিৎসাবিদ্যাবিষয়ক ব্যবহার
একটি দৈনন্দিন ক্লিনিকাল ইইজি রেকর্ডিং এ সময় লাগে ২০-৩০ মিনিট( সাথে প্রস্তুতির সময়) এবং সাধারণত করোটির ইলেক্ট্রোড থেকে পাঠ লিপিবদ্ধ করা হয়।এটি একটি পরীক্ষা যা মস্তিষ্কের বৈদ্যুতিক গতিবিধি শনাক্ত করে মেটাল ডিস্ক যা মস্তিষ্কের করোটির সাথে যুক্ত থাকে তার সাহায্যে। দৈনন্দিন ইইজি নিম্নোক্ত রোগ সমূহ নির্ণয় করতে সাহায্য করে-
ইইজি সাধারণত আরো ব্যবহার করা হয়
মাঝে মাঝে দৈনন্দিন ইইজি সবচেয়ে ভালো গতির কাজ নির্ণয়ে চিকিৎসায় পর্যাপ্ত নয়। এক্ষেত্রে ইইজি রেকর্ডের প্রচেষ্টা করা হয় যখন কোনো পাকড় সংঘটিত হয়। থাম্ব|297x297পিক্সেল|একটি ইইজি সেট আপ এটা ইকটাল রেকর্ডিং হিসেবে পরিচিত,যা ইন্টার ইকটাল রেকর্ডিং এর বিপরীত এবং পাকড় এর মধ্যে ইইজি এর পাঠ বোঝায়। ইকটাল রেকর্ডিং পেতে সাধারণত একটি দীর্ঘায়িত ইইজি সম্পাদিত করা হয়, সময় সামঞ্জিত ভিডিও এবং অডিও রেকর্ডিং এর সাহায্যে। এটা সাধারণত করা হয় হাসপাতালে ভর্তি রোগীদের বা হাসপাতালের বাইরের রোগীদের(বাড়িতে) ক্ষেত্রে, যেখানে এপিলেপসি মনিটরিং ইউনিট, নার্স এবং অন্যান্য ব্যক্তি যারা পাকড় রোগীদের সেবাদানের জন্য প্রশিক্ষিত, উপস্থিতি আবশ্যক। হাসপাতালের বাইরের রোগীদের চলনশীল ভিডিও সাধারণত তিনদিন সময় নেয়। এপিলেপসি মনিটরিং ইউনিট এ ভর্তি হলেসাধারণত কয়েকদিন লাগে কিন্তু এক সপ্তাহ বা বেশি ও লাগতে পারে।হাসপাতালে থাকাকালীন, পাকড় এর চিকিৎসা সাধারণত থামিয়ে দেয়া হয় যাতে পাকড় এর আধিক্য ভর্তির সময় বাড়ে। নিরাপত্তার জন্য ইইজি এর চিকিৎসা হাসপাতালের বাইরে থামিয়ে দেয়া হয় না। ইইজি এর গতিশীল ভিডিওর সুবিধা আছে এবং এটি কম ব্যয়বহুল হাসপাতালে ভর্তির থেকে, কিন্তু কোনো ক্লিনিকাল ঘটনার রেকর্ডিং কমে যাওয়া এটির একটি অসুবিধা।
সাধারণত মৃগীরোগ পর্যবেক্ষণ করা হয় মৃগীরোগের পাকড় এবং অন্যান্য রোগ যেমন সাইকোজেনিক নন এপিলেপটিক সিযার, সিনকোপ, সাব কর্টিকাল মুভমেন্ট ডিসঅর্ডার এবং বিভিন্ন ধরনের মাইগ্রেন পৃথক করার উদ্দেশ্যে, চিকিৎসার জন্য সিযার চিহ্নিত করা, মস্তিষ্কের যে এলাকা থেকে পাকড় উৎপন্ন হয় সে এলাকা নির্দিষ্ট করা, পাকড় এর সার্জারি জন্য।
ইইজি আরো ব্যবহার করা হয় অবচেতন অবস্থার গভীরতা নির্ণয় করার জন্য, ক্যারোটিড এনডারটেরেকটমি অবস্থায় মস্তিষ্কের রক্ত সঞ্চালন পরোক্ষ নির্দেশক হিসেবে, ওয়াডা টেস্ট এ এমোবার্বিটাল ইফেক্ট নির্ণয় করার জন্য ও ব্যবহৃত হয়।
ইইজি ইনটেন্সিভ কেয়ার ইউনিট এ ব্যবহার করা যায় মস্তিষ্কের কাজ নির্নয়ে যেখানে, খিচুনি ছাড়া পাকড় বা মৃগীরোগ নির্ণয় করা হয়, চিকিৎসাগত ভাবে ঘটানো কোমা রোগীর উপর ঘুমের ওষধ এবং চেতনানাশক এর প্রভাব নির্নয়ের জন্য ও ব্যবহৃত হয়, সাব এরাকনয়েড হিমোরেজ এর দরুন ঘটিত মস্তিষ্কের সেকেন্ডারি ক্ষতির পরিমাণ নির্ণয় করা যায়।
যদি একটি মৃগীরোগধারী রোগীকে নির্দিষ্ট সার্জারীর জন্য বিবেচিত করা হয়, তবে করোটি ইইজি যে রেজ্যুলিউশন দেয় তার থেকে বেশি রেজ্যুলিউশন দিয়ে মৃগীরোগীর মস্তিষ্কের গতিবিধির কেন্দ্র বা উৎস নির্দিষ্ট করার দরকার। কারণ সেরিব্রোস্পাইনাল ফ্লুইড এবং মাথার খুলি ইইজি দ্বারা রেকর্ড করা বৈদ্যুতিক বিভব লেপন করে। এক্ষেত্রে নিউরোসার্জনরা সাধারণত ইলেক্ট্রোড এর স্ট্রিপস এবং গ্রিড, ড্যুরা ম্যাটার এর নিচে স্থাপন করেন, ক্রানিওটমি বা বার হোল এর মাধ্যমে। এই সংকেত এর রেকর্ডিং কে ইলেক্ট্রোকর্টিকোগ্রাফি বলে, সাবডিউরাল ইইজি বা ইনট্রাক্রানিয়াল ইইজি সব একই। ইকোজি থেকে রেকর্ডকৃত সংকেত, করোটি ইইজি থেকে রেকর্ডকৃত গতিবিধি থেকে ভিন্ন স্কেল এর। কম ভোল্টেজ, উচ্চ তরঙ্গের উপাদান যা করোটি ইইজিতে সহজে দেখা যায় না তা ইকোজি তে ভালো ভাবে দেখা যায়। এছাড়া ছোট ইলেকট্রোড নিম্ন ভোল্টেজ দেয়, যা মস্তিস্কের গতিবিধি দেখার জন্য দ্রুততম উপাদান। কিছু কিছু চিকিৎসার জায়গায় মাইক্রোইলেক্ট্রোড ঢূকিয়ে দেয়া হয়।
মেশিন লার্নিং প্রযুক্তি ব্যবহার করে সাম্প্রতিক গবেষণা যেমন নিউরাল নেটওয়ার্ক এর সাথে সাময়িক বৈশিষ্ট্য যা ফ্রন্টাল লোব থেকে নির্গত ইইজি মস্তিষ্ক তরঙ্গ এর তথ্য মানসিক অবস্থা, মানসিক আবেগপূর্ণ অবস্থা, থ্যালামোকর্টিকাল ডিসরিদমিয়া এর শ্রেনীবিভাগ করায় উচ্চ পর্যায়ের সাফল্য দেখিয়েছে।
ইইজি মাথা ব্যথা নির্নয়ের জন্য নির্দিষ্ট না। বারবার মাথাব্যাথা একটি সাধারণ সমস্যা এবং এই প্রকিয়া মাঝে মাঝে মাথাব্যাথা নির্নয়ের জন্য ব্যবহৃত হয় কিন্তু দৈনন্দিন রুটিন এ এর কোনো সুবিধা নেই।
গবেষণায় ব্যবহার
ইইজি এবং ই আর পি এর সংশ্লিষ্ট গবেষণা ব্যাপকভাবে স্নায়ুবিজ্ঞান, সংজ্ঞানাত্মক বিজ্ঞান, সংজ্ঞানাত্মক শারীরবিজ্ঞান, স্নায়ুভাষাবিজ্ঞান এবং মনোশারীরবৈজ্ঞানিক গবেষণাতে ব্যবহার করা হয়, কিন্তু মানুষ্য ক্রিয়া যেমন গ্রাসকরা গবেষণায় ও ব্যবহার হয়। অনেক ইইজি টেকনিক যা গবেষণায় ব্যবহার করা হয় তা ক্লিনিকাল ব্যবহার এর জন্য পর্যাপ্ত  প্রমিত নয়। কিন্তু মানসিক বিকলতার গবেষণায়, যেমন অডিটরি প্রসেসিং ডিসঅর্ডার (APD), ADD বা ADHD বেশি ব্যাপকভাবে পরিচিত এবং ইইজি ব্যবহার করা হয় গবেষণা এবং চিকিৎসায়।
সুবিধাসমূহ
মস্তিষ্কের বিদ্যমান কার্যক্রম গবেষণার জন্য বিভিন্ন পদ্ধতি রয়েছে যেমন     ফাংশনাল ম্যাগনেটিক রেজোনেন্স ইমেজিং(fMRI),পজিট্রন ইমিশন টোমোগ্রাফি(PET),ম্যাগনেটোএন্সেফালোগ্রাফিই(MEG), নিউক্লিয়ার ম্যাগনেটিক রেজোনেন্স স্পেকট্রোগ্রাফি(NMR or MRS), ইলেক্ট্রোকর্টিকোগ্রাফি(ECoG), সিংগেল ফোটোন ইমিশন কম্পিউটেড টোমোগ্রাফি(SPECT),নিয়ার ইনফ্রারেড স্পেক্ট্রোস্কপি(NIRS) এবং ইভেন্ট রিলেটেড অপটিকাল সিগনাল(EROS)। ইইজি এর স্থান সংক্রান্ত সংবেদনশীলতা কম হওয়া সত্ত্বেও, এটিতে উপর্যুক্ত প্রযুক্তির তুলনায় নিম্নোক্ত সুবিধা গুলো পাওয়া যায়ঃ
অন্যান্য নিউরোইমেজিং প্রযুক্তির সাথে
সমকালীন ইইজি রেকর্ডিং এবং এফ এম আর আই স্ক্যান সফলভাবে অর্জন করা হয়েছে, যদিও একই সময়ে দুটোর রেকর্ডিং এ কার্যকরভাবে বিভিন্ন যান্ত্রিক অসুবিধা অতিক্রম করা প্রয়োজন, যেমন ব্যালিস্টোকার্ডিওগ্রাফিক আর্টিফ্যাক্ট,এম আর আই পালস আর্টিফ্যাক্ট এবং ইইজি তারে বৈদ্যুতিক প্রবাহের আবেশন যা এম আর আই এর শক্তিশালী চৌম্বকক্ষেত্রের সাথে অবস্থান পরিবর্তন করে। চ্যালেঞ্জ করার পরও এগুলো গবেষোনার দ্বারা সফলভাবে অতিক্রম করা হয়েছে।
একইভাবে এম ই জী এবং ইইজি এর এককালীন রেকর্ডিং পরিচালিত করা হয়, যার বিভিন্ন সুবিধা রয়েছে -
সম্প্রতি, উৎস পুনর্গঠন কর মৃগীরোগ নির্নয়ের জন্য একটি মিলিত ইইজি/এম ই জি (ই এম ই জি) গবেষণার চেষ্টা চালিয়ে যাওয়া হচ্ছে।
ইইজি, পজিট্রন টোমোগ্রাফি এর সাথেও মিলিত করা হয়েছে। এটি গবেষণাকারী দের কিছু সুবিধা প্রদান করে যেমন বিভিন্ন ওষুধের জন্য মস্তিষ্কে কি গতিবিধি হয়, এবং ইইজি কেমন পাঠ দেয়।
যন্ত্র নির্মান পদ্ধতি
মস্তিষ্কের বৈদ্যুতিক চার্জ কয়েক বিলিয়ন নিউরন দ্বারা রক্ষনাবেক্ষন করা হয়। নিউরনগুলো সাধারণত মেমব্রেন ট্রান্সপোর্ট প্রোটিন দ্বারা বৈদ্যুতিকভাবে চার্জড। নিউরনগুলো প্রতিনিয়ত কোষের বাইরের পরিবেশের সাথে আয়ন আদান প্রদান করে। একই চার্জের আয়ন একে অপরকে বিকর্ষন করে, এবং যখন একই সময়ে অনেক নিউরন থেকে অনেক আয়ন বের হয়, তখন এরা পাশের আয়নকে ধাক্কা দেয়,এগুলো তাদের পাশের আয়নকে কে ধাক্কা দেয় এবং এভাবে তরঙ্গ আকারে যায়। এই অবস্থাকে আয়তনিক সঞ্চালন বলে। যখন আয়নের তরঙ্গ করোটিতে পৌছায়, তারা ইলেক্ট্রোড এর ধাতুতে ইলেক্ট্রন দিতে বা নিতে পারে। যেহেতু ধাতু সহজেই ইলেক্ট্রন দেয়া নেয়া করতে পারে, কোনো দুইটি ইলেক্ট্রোড এর মধ্যে এই ইলেক্ট্রন দেয়া নেয়া র ভোল্টেজ এর পার্থক্য ভোল্টমিটার দ্বারা পরিমাপ করা যায়। সময়ের সাথে এই ভোল্টেজ রেকর্ড করা হলে আমরা ইইজি পাই।
পৃথক নিউরন দ্বারা উৎপাদিত বৈদ্যুতিক বিভব ইইজি বা এম ই জি দ্বারা বাছাই করার জন্য যথেষ্ট ছোট। ইইজি সবসময় সক্রিয়ভাবে হাজার হাজার নিউরন এর সিনক্রোনাস গতিবিধির সমষ্টি নির্ণয় করে প্রদর্শন করে, যাদের স্থান সংক্রান্ত সজ্জা একই। ধারণা করা হয় বেশিরভাগক্ষেত্রে কর্টেক্স এর পিরামিডাল নিউরন ইইজি সিগনাল উৎপন্ন করে।
করোটিক ইইজি গতিবিধি বিভিন্ন কম্পাঙ্কের ওঠানামা প্রদর্শন করে। এই আন্দোলন  একটি নিউরন নেটওয়ার্ক এর সিনক্রোনাইজড গতিবিধি প্রদর্শন করে।
ধারাবাহিক পুর্নাঙ্গ্তা
প্রতিটি চ্যানেল দুইটি সংলগ্ন ইলেক্ট্রোড এর পার্থক্য প্রদর্শন করে। পুরোটা এসব চ্যানেল এর ক্রম দ্বারা গঠিত।
নির্দেশক পুর্নাঙ্গতা
প্রতিটি চ্যানেল, একটি নির্দিষ্ট ইলেক্ট্রোড এবং মনোনীত নির্দেশক ইলেকট্রোড এর পার্থক্য প্রদর্শন করে।এই নির্দেশক এর জন্য কোনো নির্দিষ্ট মান নেই; এটা রেকর্ডিং ইলেক্ট্রোড থেকে এর মান ভিন্ন। মিডলাইন এর পজিশন সাধারণত ব্যবহার করা হয় কারণ তারা সিগনাল বিবর্ধিত করে না। যেমন Cz,Oz,Pz হল অনলাইন নির্দেশক। অন্যান্য পরিচিত অফলাইন নির্দেশকঃ
REST নির্দেশকঃ
যা একটি অফলাইন গননীয় নির্দেশক,অসীমে যার বিভব শুন্য। REST(reference electrode standardization technique) মস্তিষ্কে সমতুল্য উৎস দখল করে।
গড় নির্দেশক পুর্নাঙ্গতা
সব বিবর্ধকের আউটপুট, হিসাব এবং গড় করা হয় তারপর এই গড় করা সিগনাল প্রত্যেকটি চ্যানেলের জন্য সার্বজনীন গড় নির্দেশক হিসেবে ব্যবহৃত হয়।
ল্যাপ্লাশিয়ান পুর্নাঙ্গতা
প্রতিটি চ্যানেল একটি ইলেক্ট্রড এবং পাশের ইলেক্ট্রোড গুলোর ভর গড় করে তাদের মধ্যকার পার্থক্য প্রদর্শিত করে।
ইইজি সাধারণত পাঠ বা ব্যাখা করা হয় ক্লিনিকাল নিউরোফিজিওলজিস্ট বা নিউরো লজিস্ট দ্বারা,সুবিধাজনক ভাবে যাদের ইইজির সংকেত ব্যাখা করার জন্য নির্দিষ্ট প্রশিক্ষন রয়েছে তারা যেকোনো ক্লিনিক্যাল কাজে। এটা করা হয় তরংগের দৃষ্টিলব্ধ  পরীক্ষা দ্বারা,যা গ্রাফোইলিমেন্টস নামে পরিচিত। ইইজি তে কম্পিউটার সিগন্যাল প্রসেসিং এর ব্যবহার- যাকে বলা হয় কোয়ান্টিটেটিভ ইইজি,কিছুটা বিতর্কমূলক(যদিও অনেক গবেষণার ক্ষেত্রে ব্যবহৃত হয়)।
শুষ্ক ইইজি ইলেক্ট্রোড
১৯৯০ শালের শুরুতে ইউনিভার্সিটি অফ ক্যালিফোর্নিয়াতে, বাবাক তাহেরি, ডেভিস, প্রথম এবং মাল্টিচ্যানেল শুষ্ক চলিত ইলেক্ট্রোড শ্রেনীবিন্যাস মাইক্রো ম্যাশিনিং এর সাহায্যে প্রদর্শন করেন। একক চ্যানেল শুষ্ক ইইজি ইলেক্ট্রোড নির্মাণ এবং ফলাফল প্রকাশিত হয়েছিল ১৯৯৪ সালে।সন্নিবেশিত ইলেক্ট্রোডগুলো সিল্ভার ইলেক্ট্রোড এর তুলনায় ভালো কাজ প্রদর্শন করে। এই ধরনের ইলেক্ট্রোড এর সুবিধা হলঃ ১। ইলেক্ট্রোলাইট এর দরকার হয় না  ২। আবরন তৈরির প্রয়োজোন নেই ৩। সেন্সর এর আকার কম  ৪। ইইজি পর্যবেক্ষণ সিস্টেম এর সাথে সামঞ্জস্য রাখে। ড্রাই ইলেক্ট্রোড এর কর্মক্ষমতা ওয়েট ইলেক্ট্রোড তুলনায় ভালো।
১৯৯৯ সালের Case Western Reserve University, in Cleveland, Ohio যাদের লিডার ছিলো হান্টার পেকহাম, ৬৪ টা ইলেক্ট্রোড ইইজি স্কালক্যাপ ব্যবহার করে কোয়ারড্রিপ্লেজিক যুক্ত জিম জ্যাটিচ এর হাতের সল্প নড়াচড়ার উপর পর্যালোচনা চালানো হয়।
২০১৮ সালে পলিডাইমিথাইলসিলোক্সেন ইলাসটোমার দিয়ে তৈরি একটি ড্রাই ইলেক্ট্রোড রিপোর্ট করা হয় যা পরিবাহী কার্বন ন্যানোফাইবার দিয়ে ভরা। এই গবেষণা করা হয় U.S. Army Research Laboratory তে। ইইজি প্রযুক্তি তে স্কাল্প এ জেল লাগালে সিগনাল এর অনুপাত অনেক ভালো আসে। প্রাপ্ত ফলাফল বেশি গ্রহণযোগ্য। সবশেষে গবেষণা চালনো হয়  ড্রাই এবং সেমিড্রাই  ইইজি বায়োইলেক্ট্রনিক ইন্টারফেস উন্নত করার জন্য।
ড্রাই ইলেক্ট্রোড সিগনাল যান্ত্রিক যোগাযোগ এর উপর নির্ভর করে।কিছু কিছু ক্ষেত্রে জেল এর পরিবর্তে স্যালাইন ব্যবহৃত হয়। স্প্রিং লোডেড সেট আপ ও কিছু ক্ষেত্রে ব্যবহৃত হয়, কিন্তু এটা ক্ষতিকর হবে যদি রোগি আচমকা তা মাথা নাড়ায়।
ARL ভীজুয়ালাইজেশন টুল উন্নত করে,স্বনির্ধারিত লাইটিং ইন্টারফেস, ইইজি বা ক্লাইভ ভিজুয়ালাইজেশন এর জন্য,যা দুটি মস্তিষ্ক কত ভালো সময়ের সামঞ্জস্য করে তা দেখায়।
শারীরস্থান
থাম্ব|244x244পিক্সেল|১৬ শতকের আন্দ্রেয়াস ভেসালিয়াসের ডি হিউম্যানি কর্পোরিস ফ্যাব্রিকা -এর একটি বড়, বিশদ চিত্র, যা শারীরস্থানের পুনর্জন্মকে নির্দেশ করে। শারীরস্থান বা শারীরবিদ্যা (ইংরেজি: Anatomy) হলো একটি প্রাণিবিজ্ঞানের প্রধান বিশুদ্ধ শাখা, এ শাখায় প্রাণিদেহের অভ্যন্তরীণ গঠন, বিভিন্ন তন্ত্রের অবস্থান ইত্যাদি সম্বন্ধে আলোচনা করা হয়। শারীরস্থান এর ইংরেজি শব্দ অ্যানাটমি। এর উদ্ভব গ্রিক শব্দ অ্যানা থেকে যার অর্থ হচ্ছে উপর এবং টম যার অর্থ হচ্ছে ব্যবচ্ছেদ। শারীরস্থান শিক্ষা গ্রহণ করার প্রক্রিয়া হচ্ছে ব্যবচ্ছেদ করার মাধ্যমে। সাধারণত শারীরস্থান বলতে মানবদেহের শারীরস্থান, প্রাণীদেহের শারীরস্থান এবং উদ্ভিদ দেহের শারীরস্থানকে বুঝায়। এছাড়াও শারীরস্থানের আরও উপবিভাগ ও আছে, সেগুলো হচ্ছে- ভ্রুণবিদ্যা, কলাস্থানবিদ্যা, তুলনামূলক শারীরস্থানবিদ্যা ও তুলনামূলক ভ্রুণবিদ্যা।
বৈদ্যুতিক মস্তিষ্কলেখচিত্রণ
সীমাবদ্ধতা
ইইজির বিভিন্ন সীমাবদ্ধতা আছে।সবচেয়ে গুরুত্বপূর্ণ হল এটার স্থান সংক্রান্ত রেজুলেশন অনেক কম। ইইজি নির্দিষ্ট পোস্ট সিন্যাপটিক পটেনশিয়াল এর প্রতি সংবেদনশীল, এরা কর্টেক্স এর সুপারফিসিয়াল স্তরে তৈরি হয়।ডেনড্রাইট, যা কর্টেক্স এর ভিতরে অবস্থিত,ইইজি এর সিগনাল এর ক্ষেত্রে এর অবদান কম।
শারীরস্থান
অ্যানাটমি হল প্রাকৃতিক বিজ্ঞানের একটি পুরোনো প্রাগৈতিহাসিক শাখা যা জীবিত বস্তুর কাঠামোগত সংগঠন নিয়ে কাজ করে। সহজাতভাবে উন্নয়নমূলক জীববিজ্ঞান, ভ্রূণবিদ্যা, তুলনামূলক শারীরস্থান, বিবর্তনীয় জীববিজ্ঞান এবং ফাইলোজেনির সাথে জড়িত এই প্রক্রিয়া গুলোর মাধ্যমে, তাৎক্ষণিক এবং দীর্ঘমেয়াদী উভয় সময়ে শারীরস্থান তৈরি হয়। অ্যানাটমি এবং ফিজিওলজি, যা যথাক্রমে জীব এবং তাদের অংশগুলির গঠন এবং কাজ নির্ণয়ে সাহায্য করে, এ সকল সম্পর্কিত শাখাগুলি একটি প্রাকৃতিক জুড়ি তৈরি করে এবং প্রায়শই এদেরকে একসাথে অধ্যয়ন করা হয়। হিউম্যান অ্যানাটমি একটি অপরিহার্য মৌলিক বিজ্ঞান যা ওষুধে প্রয়োগ করা হয়।
বৈদ্যুতিক মস্তিষ্কলেখচিত্রণ
সীমাবদ্ধতা
ইইজি রেকর্ডিং সরাসরি এক্সনাল একশন পটেনশিয়াল গ্রহণ করে।একটি একশন পটেনশিয়াল সঠিকভাবে কারেন্ট কোয়াড্রূপল এর মত প্রদর্শন করা যায়।এর সাথে যেহেতু ইইজি হাজার এর ও বেশি নিউরিন এর গড় প্রদর্শন করে, বেশি পরিমানের কোষের সময়ের সাথে সামঞ্জস্য বজায় রাখা জরুরি,যাতে রেকর্ডিং এর অর্থপুর্ন বিনিময় করা যায়।